为下列古文添加标点：
公四不视朔公不臣也以公为厌政以甚矣六月戊辰公子遂及齐侯盟于师丘复行父之盟也毁泉台丧不贰事贰事缓丧也以文为多失道矣自古为之今毁之不如勿处而已矣十有七年春晋人卫人陈人郑人伐宋十有八年春王二月丁丑公薨于台下台下非正也秋公子遂叔孙得臣如齐使举上客而不称介不正其同伦而相介故列而数之也夫人姜氏归于齐恶宣公也有不待贬绝而罪恶见者有待贬绝而恶从之者
答案：公四不视朔，公不臣也。以公为厌政以甚矣。

六月戊辰，公子遂及齐侯盟于师丘。复行父之盟也。

毁泉台。丧不贰事；贰事，缓丧也。以文为多失道矣！自古为之，今毁之，不如勿处而已矣。

十有七年春，晋人、卫人、陈人、郑人伐宋。

十有八年春，王二月丁丑，公薨于台下。台下，非正也。

秋，公子遂、叔孙得臣如齐。使举上客，而不称介。不正其同伦而相介，故列而数之也。

夫人姜氏归于齐。恶宣公也。有不待贬绝，而罪恶见者；有待贬绝，而恶从之者